section_heading: Likovi
paragraph_text: Osim likova koji pripadaju redovnim misijama, igrač također na ulicama grada susresti i upoznati ljude nazvane random characters (nasumični likovi), kojih ukupno ima četrnaest. Neki od tih likova, uključujući Real Badmana, Yelenu Faustin, Hossana i Gracie Ancelotti već se pojavljuju u radnji igre. Neke igrač može upoznati samo ako ih poštedi tijekom misija u kojima može birati hoće li ih ubiti ili ne; to su provalnik iz redova ruske mafije Ivan Bytchkov, Dwayneova bivša djevojka Cherise Glover i afroamerički kralj droge Clarence Little (koji ga, ako ga Niko poštedi, pokuša ubiti). Ostali nasumični likovi su ovisnik o cracku Brian Meech, bivši alkoholičar Mel, poslovna žena Sara, reper Pathos, narkomanka i prostitutka Marnie Allen, serijski ubojica i psihopat Eddie Low (pri drugom susretu napada Niku pa ga Niko ubije) i pretjerano ljubomorni muž Jeff (pri trećem susretu ga pregazi auto). Dok neki likovi koje igrač susreće na ulici Niki daju sporedne misije, ostali samo razgovaraju s njime ili su neprijateljski nastrojeni prema njemu i žele ga ubiti.